**Príloha č. 1: Opis predmetu zákazky a jeho technická špecifikácia**

(Príloha č. 1 Výzvy na predkladanie ponúk je zároveň Prílohou č. 1 Zmluvy o poskytovaní služieb)

**Zákazka:** Zabezpečenie kurzov pravidelného výcviku vodičov s vodičským oprávnením sk. D, DE, D1, D1E, podľa zákona č. 280/2006 Z. z. – Zákon o povinnej základnej kvalifikácii a pravidelnom výcviku niektorých vodičov

**Obstarávateľ:** Dopravný podnik mesta Žiliny s.r.o., Kvačalova 2, 011 40 Žilina

**Opis predmetu zákazky a jeho technická špecifikácia**

Predmetom zákazky je výber Poskytovateľa služby, ktorá spočíva v zabezpečení kurzov pravidelného výcviku vodičov s vodičským oprávnením sk. D, DE, D1, D1E, podľa zákona č. 280/2006 Z. z. – Zákon o povinnej základnej kvalifikácii a pravidelnom výcviku niektorých vodičov (ďalej aj ako „kurz“).

Výsledkom tohto verejného obstarávania bude uzavretie Zmluvy o poskytovaní služieb na obdobie rokov 2021 až 2023, ktoré sú predmetom zákazky a to s jedným úspešným uchádzačom.

Osoby, ktoré sa budú zúčastňovať predmetných kurzov, sú zamestnanci (vodiči) Dopravného podniku mesta Žiliny s.r.o., Kvačalova 2, 011 40 Žilina.

Predpokladaný počet zamestnancov, ktorí absolvujú kurzy počas zmluvného obdobia, je nasledovný:

-rok 2021: 47 zamestnancov;

-rok 2022: 29 zamestnancov;

-rok 2023: 55 zamestnancov;

-spolu za zmluvné obdobie rokov 2021 až 2023: 131 zamestnancov.

Uvedený počet zamestnancov nie je zmluvne záväzný, má iba informatívny charakter a môže sa zmeniť. Obstarávateľ predpokladá navýšenie resp. zníženie počtu zamestnancov, ktorí absolvujú, resp. mali absolvovať kurzy na úrovni +/- 5 zamestnancov za konkrétny rok.

Obstarávateľ za zmluvné obdobie predpokladá realizovanie nasledovného počtu kurzov:

-rok 2021: 3 kurzy;

-rok 2022: 2 kurzy;

-rok 2023: 3 kurzy.

Predpokladaný počet zamestnancov v 1 kurze je cca 20 zamestnancov.

Vyššie uvedené počty obstarávateľ predpokladá za situácie, že kurzy nebudú prebiehať počas núdzového stavu. Vzhľadom na vývoj pandemickej situácie súvisiacej s ochorením COVID - 19 a následným uplatnením núdzového stavu, môže byť počet kurzov a počet zamestnancov v kurze upravený o čom sa budú zmluvné strany vzájomne informovať pred vystavením objednávky.

*Miesto realizovania predmetných kurzov:*

-Obstarávateľ predpokladá, že miestom realizovania kurzov budú školiace priestory uchádzača nachádzajúce sa na území mesta Žilina. Nakoľko zamestnanci obstarávateľa zabezpečujú pravidelnú mestskú hromadnú dopravu osôb v meste Žilina je žiaduce (vzhľadom na miesto výkonu práce vodičov, súvisiace náklady obstarávateľa spojené napr. so zabezpečením dopravy a stravovania vodičov počas kurzu a pod.), aby predmetné kurzy úspešný uchádzač realizoval na území mesta Žilina a to vo vhodných priestoroch (vlastných, prenajatých a pod.).

-Miesto realizácie predmetných kurzov uvedie uchádzač v návrhu Zmluvy o poskytovaní služieb (článok I., odsek 5.), t.j. v Prílohe č. 4 Výzvy na predkladanie ponúk a v Prílohe č. 2 (Tabuľka č. 3) Výzvy na predkladanie ponúk.

*Požiadavka na poskytovateľa kurzov a školiace stredisko:*

-Kurzy pravidelného výcviku vodičov bude vykonávať hospodársky subjekt, ktorý je oprávnený poskytovať túto službu, t.j. je oprávnený na vykonávanie takýchto kurzov (typ dopravy: osobná cestná doprava, rozsah skupín vodičských oprávnení: D, DE, D1, D1E) a je zároveň registrovaný v registri školiacich stredísk KKV v Jednotnom informačnom systéme v cestnej doprave, verejne dostupný na [www.jiscd.sk](http://www.jiscd.sk).

-Školiace stredisko musí spĺňať podmienky/požiadavky, ktoré určuje zákon č. 280/2006 Z. z. (Zákon o povinnej základnej kvalifikácii a pravidelnom výcviku niektorých vodičov).

-Úspešný uchádzač (ako budúci Poskytovateľ) v rámci poskytovania služieb zabezpečí najmä:

1)vydanie Potvrdenia o ukončení kurzu pravidelného výcviku pre osobnú dopravu;

2)vyplnenie Žiadosti o vydanie osvedčenia o pravidelnom výcviku vodiča (t.j. vyplnenie spolu s vodičom);

3)vyplnenie Žiadosti o vydanie kvalifikačnej karty vodiča (t.j. vyplnenie spolu s vodičom);

4)podanie Žiadosti na príslušnom Okresnom úrade v mene vodiča;

5)uhradenie všetkých správnych poplatkov spojených s vydaním osvedčenia o pravidelnom výcviku vodiča a s vydaním kvalifikačnej karty vodiča podľa platnej legislatívy Slovenskej republiky.

-Úspešný uchádzač o predmetnú zákazku (t.j. budúci Poskytovateľ služieb) musí postupovať pri realizovaní kurzov podľa platných učebných osnov, s využitím vlastných technických prostriedkov a prostredníctvom kvalifikovaných a technicky spôsobilých pracovníkov.

-Obstarávateľ požaduje trvanie každého kurzu v rozsahu max. 4 dni (môže sa jednať o pracovný deň, sobotu, nedeľu), pričom obstarávateľ ako Objednávateľ uvedie požiadavku na konkrétne dni realizácie kurzu v objednávke na základe uzavretej Zmluvy o poskytovaní služieb.

-Uchádzač o zákazku vyplní v Prílohe č. 2 Výzvy na predkladanie ponúk požadované údaje v Tabuľke č. 3, týkajúce sa počtu dní kurzu a týkajúce sa školiaceho strediska.

-Informácie týkajúce sa zmluvného plnenia sú uvedené v návrhu Zmluvy o poskytovaní služieb.

**Uchádzač o zákazku ako potenciálny Poskytovateľ svojim podpisom potvrdzuje, že sa oboznámil s opisom a technickou špecifikáciou predmetu zákazky, ako aj s podmienkami a požiadavkami obstarávateľa, t.j. budúceho Objednávateľa, ktoré sa týkajú realizácie predmetu zákazky. Všetkým informáciám, požiadavkám a podmienkam, ktoré sú uvedené v tejto Prílohe č. 1 uchádzač ako potenciálny Poskytovateľ porozumel, akceptuje ich a zaväzuje sa podľa nich predmet zákazky realizovať.**

Miesto:

Dátum:

Meno a priezvisko osoby, ktorá potvrdzuje podpisom tento dokument za uchádzača:

Vlastnoručný podpis osoby za uchádzača: